ஆக்கலில் வாணி யாவாய்; அளித்தலில் திருவாய் நிற்பாய்; அழிக்கின்ற வேளை வந்தால் அந்தமில் துர்க்கை யாவாய்! தீக்கொண்ட கரத்து நாதன் திருப்பரா சக்தி யாக  திரிபுரம் ஏழு லோகம் திருவருள் புரிந்து நிற்பாய்! வாக்குயர் கமலச் செல்வி வாடைநீ, தென்றல் நீயே! வளமென இரப்போர்க் கெல்லாம் வந்தருள் புரிகின் றாயே! வேதத்தின் விளைவே போற்றி! வினைப்பயன் விளைப்பாய் போற்றி! சீதத்தா மரையே போற்றி! செம்மைசேர் அழகே போற்றி!